lflage/wiki-talks huggingface dataset:
Oerlis:Kneppelfreed

message: Ik haw dizze side oanfolle en wat oanpast.
De bewearing dat mr. Wolthers sels in Fries fan komôf wie, haw ik fuorthelle, want dat kin ik net weromfine yn it boek "Kneppelfreed - Gevecht om de Taal met Wapenstok en Waterkanon" fan Peter R. Boomsma. Sterker noch, op side 31 liket Boomsma te suggerearjen dat Wolthers fan komôf in Hollanner wie. Lykwols bestiet der gjin twifel oer dat Wolthers wol Frysk ferstean koe.
Fierders haw ik guon sinnen dy't my wat al te partijdich talieken feroare of ôfswakke. Dit is op 't lêst in ensyklopedy - de stikjes moatte al wat ûnpartijdich bliuwe. 
Ik wit net wêr't de opsetter fan dizze side de sitaten fan Schurer wei hie, mar yn ferliking mei de folsleine teksten jûn yn boppeneamd boek wienen se - litte we sizze - frij werjûn. Woadan 14.18, 8 jan 2006 (UTC)
thread_title: Side op 'e Nij Besjoen

message: Wy hawwe "twa dagen". Oare boarnen hawwe gauris "twa wiken". Binne wy hjir wis oer? Aliter 17.37, feb 11, 2006 (UTC)
thread_title:  Ministers yn Fryslân
Oerlis:Animisme

message: Geasten fan minsken binne natoergeasten. By de Kanaken jouwe wy lykwols in tsjinstelling tusken geasten fan, ferstoarne, minsken en natoergeasten. Wêrom? Binne de ferstoarnen in fjirde groep fan geasten? Aliter 00.54, 12 jan 2006 (UTC)
thread_title:  Geasten 

message: Ik nim oan dat yn in religy in guon fan de animas it lichem ferlitte kinne, at se dêr in plak hawwe, mar de tekst lit ek de lêzing ta dat in guon religys de animas dat kinne, wylst dat yn oare religys net sa is. Hoe is dit / moat dit delskreaun wurde? Aliter 00.54, 12 jan 2006 (UTC)
thread_title:  Sielfoarstellings 

message: Moat by de omskriuwing fan de geasten ek eat oer it ferskil tusken geast en siel? Aliter 00.54, 12 jan 2006 (UTC)
thread_title:  Siel 

message: "By de folken fan de noardwestkust fan [[Noard-Amearika wie foarhinne it leauwen yn reynkarnaasje ... tige algemien." Mar, it leauwen hat him feroare? Of, mar se hawwe it Kristendom oannaam? Om't wy it oer de religy hawwe, net oer it folk, soe dat lêst hjir net botte  wichtich wêze. Aliter 00.54, 12 jan 2006 (UTC)
thread_title:  Mar no? 

message: Wy hawwe no sein dat animisme net beheind is ta natoerreligys: wat kinne wy no sizzze oer it foarkommen yn oare religys? Aliter 00.54, 12 jan 2006 (UTC)
thread_title:  Animisme yn de grutte religys
Oerlis:Boarch

message: Dit soe fansels yn it iental maotte, mar "Borg" is ek gjin Frysk wurd. It soe op himself "Borch" stavere wurde, mar moat it faaks "Buorch" wêze, of at it itselde wurdt is as dat oare "borg": "Boarch"? Aliter 03.02, 12 jan 2006 (UTC)
replies: text: Ik seach it yn dizze foarm mear as de Grinzer tsjinhinger fan States en Stinzen en dus as List fan Boarchen. Op sich tink ik dat in side oer de Stins, State en Boarch ek wol aardich is, mar yn hokker foarm dat dan precies moat?

text: It liket my sa ta dat de Stins itselde is as de Steenhuizen op it webstee oer de boarchen. Ik hie efkes op it webstee runsjoen mar ik koe der net hielendal útkomme wat no in boarch is, dus ik haw it earst mar ris by dit lystje hâlden. Ik haw it idee dat ikt ferlykber is mei in State.

text: Oer de stavering, it liket my sa ta da't it it wurd is foar burcht -> Boarch. Mar ik bin net echt thús yn de Grinzer taal. Theun 19.39, jan 12, 2006 (UTC)
replies: text: : Iens: Boarch moat it neffens my wêze. B. 22.30, jan 12, 2006 (UTC)

text: : Stienhûzen binne stinzen. Ik haw it idee, "boarch" wurdt yn Grinslân brûkt foar alles fan in stins oant in state. Ik pas de namme oan. Aliter 23.25, jan 12, 2006 (UTC)
thread_title:  Titel
Oerlis:Stedsk

message: Haw dizze side oanpast, oanfolle en in stikmannich staveringsflaters ferbettere.
It Feanstersk haw ik tafoege as Stedsk dialekt nei Frisian Grammar fan G.J. de Haan, prefester yn Grins. Ik seach der sels earst ek nuver fan op, mar wa bin ik? Woadan 09.49, jan 12, 2006 (UTC)
replies: text: Ik wist wol dat se op it Hearrenfean stedske allueres hiene, mar fernuvert my ek. Ik wurkje dêr no hast 20 jier, en ik haw yn dy al dy jierren noch nea immen Hearrenfeansk praten heard, alteast net eat dat op de oare stedske dialekten liket. It soe kinne dat de Haan doelt op it sterk troch it Hollânsk beynfloede Frysk dat se yn it Haachje sprekke, mar dat soe dan neffens de definysje fan it Stedsk (in Hollânsk dialekt, beynfloede troch it Frysk) krekt gjin stedsk wêze. B. 10.28, jan 12, 2006 (UTC)
replies: text: : Ik haw de prefester skreaun; faaks kin hy ús hjiryn help biede. Aliter 23.09, jan 12, 2006 (UTC)

message: * Hoe is dy î fan prîns oars as de ea fan it Fryske gean?
* Hoe is de úú fa drúúf fan guon dialekten oars as de uu fan stuurt yn oaren? Aliter 23.09, jan 12, 2006 (UTC)
thread_title:  Lûden
Oerlis:Trickster

message: Ik sjoch dat Aliter nei oanlieding fan hast itselde ferhaal yn Dualisme de side Skarlún oanmakke hat. Ik tink dat dizze beide siden ien wêze moatte en ik tink dat ik dan Skarlún de bettere titel is. Wêrom soene wy de ingelske term hjir brûke moatte.Theun 19.53, jan 12, 2006 (UTC)
replies: text: Ach, ik hie net sjoen dat dy tekst der dûbeld yn stie. Dan hie ik dy gewoan fuortsmiten by Dualisme en de titel fan dizze side feroare. Ik stel út wy feroarje Trickster ta in synonym fan Skarlún. Aliter 00.13, jan 13, 2006 (UTC)
thread_title: Skarlún
Oerlis:Mytology fan natoerreligys

message: Duorret Makahiki wier in trêde fan it jier? Aliter 02.44, jan 16, 2006 (UTC)
thread_title:  Makahiki 

message: Binne der ek mytologyen dy't net fan in natoerreligy binne? Aliter 02.44, jan 16, 2006 (UTC)
thread_title:  Titel 

message: * Ek wer in rige fan folken. Hast al dy parten soenen sa op siden Mytology fan de <folk> delset wurde kinne. Hjir is ommers allinnich ferlet fan koarte oantsjuttings fan dy myten,  yn it ferbân fan de omskriuwing hokfoar mytologyen at der binne.
* Koe ek mei wat minder literatuer ta. Faaks bart dat út himsels at de ferskate mytologyen in side apart krije.
Aliter 02.44, jan 16, 2006 (UTC)
thread_title:  Side 

message: Hoe hawwe histoaryske foarfallen ynfloed hân op foarsizzings? Aliter 03.05, jan 16, 2006 (UTC)
thread_title:  Wikselwurking
Oerlis:Foarâldenferearing

message: Wêrom is dizze side beheind ta natoerreligys. Wêrom net gewoan Foarâldenferearing? Aliter 03.19, jan 16, 2006 (UTC)
replies: text: It liket my better ta dat de namme ynkoarten wurdt as "Foarâldenferearing"--Geoffrey 4 des 2008, 22.26 (CET)
thread_title:  Beheind
Ofbyld oerlis:Skema germaanske taalfamylje.GIF

message: Kin dizze triem ferfongen wurde troch ien mei in taheaksel dat de wiki werkent? By .png, of .gif, kin de wiki de grutte fan in ôfbyld oanpasse. At it taheaksel ûnbekend is, lykas by .GIF, wol dat net. Aliter 03.47, jan 16, 2006 (UTC)
thread_title:  GIF ta gif/png 

message: It Eastfrysk is noch in libbene taal. At it Sealtersk troch syn komôf dúdlik oars is as alle oare dialekten tegearre, dan soenen jo noch in foark yntrodusearje kinne, mei in Sealterske tûke en in útstoarne tûke. Of better, dan soenen jo neigean kinne hoe't dat ferskil neamd wurdt, want oer de Fryske talen is al in soad skreaun, dêr't wy fansels net tsjinyngean moatte. Oars kom't it út op itselde as it Goatysk: in opsomming fan de dialekten. Aliter 03.47, jan 16, 2006 (UTC)
thread_title:  Eastfrysk 

message: Koe dit mei in oare rjochting faaks kompakter? Aliter 03.47, jan 16, 2006 (UTC)
thread_title:  Rjochting
Oerlis:Deaderituëlen yn natoerreligys

message: Wêrom is dit beheind ta natoerreligys? Wêrom net gewoan Deaderituëlen. Aliter 04.19, jan 16, 2006 (UTC)
thread_title:  Titel 

message: Yn dúdliker foarbyld as foar de Toraja is hast net te finen, liket it my: Yn de kontekst dêr't oer skreaun wurdt stiet yn dy tekst allinnich "De begraffenissen fan de Toraja koste in bult jild." Alles wat der fierder bykomt heart net op dat plak yn de tekst. Ik koe fansels al op in side oer de Toraja stean. Aliter 04.19, jan 16, 2006 (UTC)
thread_title:  Opsplitte 

message: Der is hjir mear as in bytsje literatuer. Aliter 04.19, jan 16, 2006 (UTC)
thread_title:  Literatuer
Oerlis:Grinslânsk

message: Ha dizze side oanpast en oanfolle. It foarbyld fan it Grinslânsk, hielendal ûnderoan, haw ik sa myn twifels oer, benammen oer de Großschreibung (it staverjen fan 'e haadwurden mei haadletters), mar dêr wit ik te min fan ôf, dat ik haw it earst sa mar stean litten. Woadan 14.35, jan 16, 2006 (UTC)

message: De spelling van het voorbeeld onderin lijkt gebaseerd op werk van Heeroma en is van vóór de spellingsaanpassing van 1984. In modern Gronings volgens de nieuwe spelling ziet het stukje Gronings er zo uit:
t Grunnings het n menneg ien d'joaren op zoch wachten loaten, veurdat t zo worden is, as dat t nou bekìnd stait. Ien tegenstellen tot alle aandere dialekten van de Nederlanden, is t Grunnings (net zo as t Vrais) nait ontstoan oet n aksent. t Is ontstoan oet n mengen van t Vrais, t Deens, t Stadjeders (Drìnts ien Stad Grunnen) en t Aalgemain Leegduuts.
Offesjeel was Stad Grunnen Sassisch. d'Ommelaanden waren Vraistoaleg. Dou Stad Grunnen d'Ommelaanden veroverde, kwam t Sassisch noar d'Ommelaanden tou. D'Ommelaandse Toal was ainlik n Vrais dialekt, mor deurdat t Sassisch van Stad der bie kwam, wer t toch huil aans. Grunnegers hebben ook gain aksìnt* ien t Hollaans. Allènt as ze haalf-Grunnings proaten, din snakken zie bienoa Drìnts.
*aksìnt: oorspronkelijker Gronings is "bakkenbrùg"
thread_title:  Groninger spelling
Oerlis:Dynamisme

message: Foarbyld fan de Maori fuorthelle, om't it oarsaak en gefolch net oantoant. Fjochtsje de Maori om't se dy fysje op de natoerkrêft ûntwikkele hawwe, of hawwe de Maori dy fysje op de natoerkrêft ûntwikkele om't se fjochtsje? Aliter 01.28, jan 19, 2006 (UTC)
thread_title:  Maori 

message: * Mytology fan natoerreligys: Tu’i Manu’a tele ma Samoa atoa, “kening fan Manu’a en hiel Samoa”.
* Dynamisme: Tu’i Manu’a tele ma Samoa atoa, de kening fan West-Samoä.
Ik leau wy hawwe earne ferlet fan krekt wat mear útlis. Aliter 01.28, jan 19, 2006 (UTC)
thread_title:  Kening 

message: Ek wer in minder koarte list fan literatuer. Aliter 01.28, jan 19, 2006 (UTC)
thread_title:  Literatuer
Oerlis:Sjamanisme

message: Ik haw Sjamaan ôfsplit fan Sjamanisme, mar ik wit net hokfoar part fan de literatuer, dêr't mear fan is as in hânfol, by hokfoar part heart. Aliter 22.59, jan 23, 2006 (UTC)
thread_title:  Sjamaan en literatuer
Oerlis:Offerritueel

message: Ik haw de titel Offerrituëlen yn natoerreligys feroare ta Offerritueel, mar sels dat liket noch tefolle. De earste kear dat it wurd ritueel foarkomt op de side is yn it tafoege stikje oer it Kristendom, en ek dêr hat it eins gjin doel. Moat dizze side gewoan Offer wêze? Aliter 00.24, jan 26, 2006 (UTC)
thread_title: Titel 

message: Net te min literatuer. Binne dit wier de wichtigste boeken hjiroer? Aliter 00.24, jan 26, 2006 (UTC)
thread_title:  Literatuer
Oerlis:Westfryske dialekten

message: Sorry even in het Nederlands;
Ik vebaas me nogal over dit artikel, het West-Fries is al de naam van alle kleine dialekten, dus waarom zoiets raars als tweede verdeling maken met nog eens bewering dat het West-Fries onderdeel is van. Klopt niet, West-Fries is de dialekt naam. In West-Friesland, van binnnen de Westfrieze Omringsdijk worden zelf al opgedeeld per regio en dorpen. Zoals het Andijks en Enkhuizens. Deze zijn net als Texels, Derpers en Vlielands West-Fries... Dus ik snap niet zoveel waarom iets als Westfryske dialekten niet gewoon vermeld kan worden op het artikel West-Frysk..... Dolfy 12.38, jan 28, 2006 (UTC)
replies: text: At jo leauwe dat de situaasje oars is, kinne jo dy hjir dan efkes útskriuwe? De argumentearende foarm hjirboppe is net sa dúdlik wer't it jo fysje oanbelanget. Aliter 00.35, feb 10, 2006 (UTC)

message: "... it Wetterlânsk fan 'e Noardhollânske Iselmarkust tusken Skarwâld en Durgerdam." Is der ek Wetterlânsk fan earne oars, of hie der in skrapke tusken moatten?
thread_title:  Wetterlânsk 

message: Hawwe dy ûnderskate dialekten in namme, of hat de groep in namme? Sa't it no is komt it Derpers út de loft, en
thread_title:  Oan de Noardsee 

message: At der guon dialekten útstoarn binne, moatte dy dan net yn itselde rychje as Flylânsk? Aliter 00.35, feb 10, 2006 (UTC)
thread_title:  Utstoarn
Oerlis:Nederlânske kampioenskippen Reedriden Oer Alles foar Froulju

message: Wêr slacht dy "Oer alle foar froulju" op??
replies: text: De'r binne ek Nederlânske kampioenskippen Oer Alles foar Manlju en Nederlânske kampioenskippen ôfstannen foar Froulju en Manlju Dr. Breznjev 08.20, jan 30, 2006 (UTC)
Dat is net wier. 'Oer Alles' betsjut 'allround'?! Man, it doel kin ek foarby draven wurde, hear. Yn it Nederlânsk is it ek 'allround', en ast dit sa lêst snapst earst echt net wêr't dit oer giet. Ik fyn dat der minstens (allround), of (NK reedriden allround) of sa, efter stean moat sadat minsken it snappe, en net har ôffreegje hoege wêr't no yn 'e goedigheid dy titel op slacht. DDurk

text: No net te bot skrikke hear DDurk ;). Je sitte by it skriuwen fan side (of oersetten) wol gauris mei wurden (foaral nammen) wer't it undúdlik fan is wat dit yn it Frysk wêze moat (oersette/út de oare taal oernimme/fryske stavering brûke??), om't der faaks gjin Fryske boarnen te finen binne wer't dat wurd brûkt wurdt. Mar oan't no ta komme wy der altiten wol aardich út mei syn allen.

text: Ik haw dizze siden oerset fan nl, Aliter hie al in side Oer-alles oanmakke en dat haw ik doe mar gewoan oernaam.

text: Dat it yn it Nederlânsk ek 'allround' is fyn ik net sa'n it wichtigste argumint om it te feroarjen, yn it Noarsk brûke se ek allround mar yn it finsk en italiaansk brûke se in oerset wurd.

text: Je soene ferwachtsje dat it kampioenskip eartiids ek yn it nederlânsk wol oars hiten hat as 'allround', mar ik bin net echt in ekspert op it mêd fan de skiednis fan it reedriden.

text: Ik tink dat se by Omrop Fryslân it altiten oer Allround kampioenskippen hawwe dus dat is neffens my wol in argumint om allround te brûken. Dus ik kin my yntinke dat wy dit feroarje. (Mar ik fyn Oer-alles ek gjin unsin).

text: Miskien efkes in reaksje fan Aliter ôfwachtsje, of hy noch in goeie reden hat werom Oer-alles better past dan Allround.Theun 19.56, jan 30, 2006 (UTC)
replies: text: :* (Ik hie leaver Nederlânske reedrydkampioenskippen oer-alles foar froulju brûkt, tink. It is net it reedriden dat oer-alles giet, mar it kampioenskip, en dêrby is oer-alles hjir in fêste kombinaasje.)

text: :* Ik haw sels gjin idee wêrom minsken besykjen om sa min mooglik wurden út harren eigen taal te brûken, dat ik bin hjir gjin autoriteit. Faaks soenen jimme de lju fan Omrop Fryslân freegje kinne wêrom dy in Ingelsk wurd brûke.

text: :* Dat net eltsenien de side folgje kin is faaks net fanwegen oer-alles, mar mear om't der noch gjin ynlieding oer it kampioenskip is. Ommers, oars hie der in keppeling nei Oer-alles west.

text: :* Synonimen binne ús freonen. At jo leauwe dat ien in oar wurd sykje sil, nim dan in synonym op.

text: :* As ik ferlet haw fan in Frysk wurd dêr't ik neat oer fine kin, dan gean ik gauris werom nei bygelyks it lêste Nederlânske wurd dat brûkt is eart it Nederlânsk op in frjemd wurd oergong. Ik haw der dêrby gjin problemen mei Fryske omskriuwings ta te foegjen op ús eigen waaksende autoriteit. Mar at jimme leauwe dat in oar wurd dúdlik in bettere kar is, dan haw ik dêr ek net folle problemen mei. Aliter 02.03, feb 6, 2006 (UTC)
thread_title:  Oer alle foar froulju
Oerlis:Tamme Foppes de Haan

message: Wat is dt krekt mei dat "Tjamme" yn de ynlieding? Hiet er offisjeel Tjamme, of soks? Aliter 22.52, jan 31, 2006 (UTC)
thread_title:  Namme 

message: Hoe witte wy "De Haan hat him eins noait lokkich yn Kampen field."? En hoe "Van Velzen soarge der foar dat syn hoanne kening kraaide."? Kinne wy dit net oantoane, dan wie it better en jou de feiten, dan kin de lêzer sels de ynterpretaasje dwaan. Aliter 22.52, jan 31, 2006 (UTC)
thread_title:  Feiten
Oerlis:Eastfrysk

message: Hjir yn dit artikel steit dat de lêste sprutser fan it Wangereachsk yn 1954 ferstoarn is. Pyt Kramer, dochs myn foarnamste boarne foar de Eastfryske farianten, hâldt it op 1950, sis hjir:  ("De laatste beide sprekers van het Wangeroogs stierven in 1950.") Ik haw pas op de Nederlânske wiki in stik skreaun oer dat taalke (:nl:Wangeroogs; sûnde dat it net mear praat wurdt, echt!), en dêryn haw ik ek 1950 oanhâlden. Hoe sit dat? Prate wy faaks net oer deselde persoan, of wie dy seeman út 1954 mar in healwei-sprutser, dy't it fan syn pake leard hie of sa? WanabeFries 11.36, feb 9, 2006 (UTC)
replies: text: Wy hawwe it grif oer oare persoanen: de lêste twa fan 1950 wienen fan Varel, dat ik soe sizze dat it fêstewalsprekkers wienen, net op it eilân. Op de side oer it boek fan Versloot stiet in kaartsje mei 1954. Ik nim oan dat Pyt en Versloot kontakt hawwe, dat faaks kinne hja dit trochsprekke?

text: Wat oars is dat neffens it Frysk fan it eilân dat eilân Wrangeroog(e) of soks hiet, wat ik folge hie mei Wrangereach. No sjoch ik hjir nei it Dútsk Wangereach. Wat dogge wy? Aliter 21.57, feb 9, 2006 (UTC)
thread_title: Wangereachsk

message: Eastfrisian is also called Eastlauwersfrisian. The Gronings dialect has been found in this frisian dialect. If you compare Oldgronings with Saterlandic, you'd able to mention the similarities.
replies: text: Hjir noch efkes by. By it taalgebiet fan it Eastfrysk wurdt Grinslân net neamd, wylst it Frysk yn Grinslân dochs ek ta it Eastfrysk rekkene wurdt. Of kloppet dat net? J'88 26 okt 2009, 23.01 (CET)
thread_title:  Grinslânsk
Berjocht oerlis:Foarbetsjuttings

message: Dit berjocht komt op in betsjuttingsside foar de betsjuttings. Alles om de betsjuttings hinne moat dan fansels tafoege wurde.
{{Foarbetsjuttings}}
* Betsjutting 1
* Betsjutting 2
* ...
{{Neibetsjuttings}}
----
thread_title:  Gebrûk
Berjocht oerlis:Neibetsjuttings

message: Dit berjocht komt op in betsjuttingsside nei de betsjuttings. Alles om de betsjuttings hinne moat dan fansels tafoege wurde.
{{Foarbetsjuttings}}
* Betsjutting 1
* Betsjutting 2
* ...
{{Neibetsjuttings}}
----
thread_title:  Gebrûk
Oerlis:Kleaster Mariëngaard

message: Steane de tinzen fan Freark yn syn libbensbeskriuwing, of is syn motivaasje foar it kiezen fan dat memmekleaster feitlikens ûnbekend? Aliter 00.20, mar 2, 2006 (UTC)
thread_title:  Memmekleaster 

message: De pleats op de foto is net die van ut Mariengaard. De Familie Jippes winnet op ut alde plak van ut kleaster. De foto lit de pleats van de family Pool sjen; een prachtige monumentale pleats. Mar net dy fan ut Mariengaard. Ik bin opgroeit op de Hallumerhoeke en us is altyden verteld dat ut alde kleaster op ut plak van de pleats fan Jippes stie. At jimme hjir un foto fan heffe wolle dan kin ik der wol efkes loans gean.
replies: text: Dizze foto komt fan it Frysk fotoargyf, it is neffens dy side de pleats Mariëngaarde, adres Mariëngaarde 2 dat is op de Hallumerhoeke tink ik (at it kloppet wat ik op ynternet fine kin), dus dan kloppet it wol wat jo sizze. Op de kaart fan Eekhof stiet it plak fan it kleaster wol dúdlik oanjoen (krekt boppe de Hijumerfeart). Selsmakke foto's binne hjir fansels altiten wolkom, dan wol graach oanjaan dat jo de foto frij beskikber stelle. At jo noch oare nijsgjirrige saken ta te foege hawwe, fiel jo frij. Theun 21 des 2006, 21.07 (CET)
thread_title:  Oer de Foto
Oerlis:Freark fan Hallum

message: Ik wit net of it hjoed oan my leit of oan de tekst, mar ik kin der by in pear dingen noch net útkomme:
* "It idee om in kleaster te stiftsjen liet Freark net los." Hoenear wie dat idee dan by him opkaam?
* "Der wie wat oan foarôf gien" Hoe moat dit delskreaun wurde om it kronologysk te meitsjen? (Is dit deselde biskop dêr't Frearf kanunnik troch makke wie? Of hat dy man in oare namme?)
* "Freark krige dan ek de rie om  oerienstimming te krijen mei it Bernardynske kleaster Klaarkamp." Waard er nei in mûntsekleaster stjoerd wylst er al tastimming hie foar in kanunnikekleaster?
* "Dat mislearre," Wat mislearre?
* "Freark is doe werom gien nei Dútslân" Nei't it kleaster opdield waard? Is hjir in jiertal foar?
* "De grêftombe wie doe al leech." 1622 of by it slúten fan de kapel of 1730?
Aliter 00.17, mar 3, 2006 (UTC)
thread_title:  Losse eintsjes
Oerlis:Beowulf

message: Tige tank! Mithridates 16.47, mar 7, 2006 (UTC)
Wa is de oersetter fan it nije stik tekst? Drewes (talk) 1 jan 2013, 13.09 (CET)

message: Ik haw it lange foarbyld út 'e tekst, dat earder op dizze side stie ûnder de titel "It Fertiigjen fan Scyld", fuorthelle, om't de Fryske oersetting as je him sa liezen suver al net nei te kommen wie, en as je him njonken de oersetting fan Krol en Van der Zee leine, liek it alhiel nearne nei. Ik bin sels it Angelsaksysk net machtich, dat in eigen oersetting meitsje, kin ik net. Dat ik haw de hjir jûne oersetting ferfongen troch de tekst fan Krol en Popkema, mar doe út copywright-oerwegings it foarbyld beheind net mear as de earste beide alineä's. Ieneach fan 'e Esk (talk) 17 apr 2013, 12.54 (CEST)
thread_title:  Opmerking by redigearring hiele side
Oerlis:Arjen Roelof Roelofs

message: Arjen Roelof Roelofs is net de namme folút fan Arjen Roelofs. It moat Arjen Roelofs Roelofs wêze, mar foar minsken dy't der net oanwolle dat der twa kear "Roelofs" stiet, kin dit synonym bestean bliuwe.
thread_title:  Synonym
Berjocht oerlis:Kalinderjier

message: Mei dit berjocht kin op in jierside in titel, in wykdei en in kalinderkeppeling skreaun wurde.
{{Kalinderjier|woansdei}}, skreaun op de side 1902 jout:
1902 is in gewoan jier dat begjint mei in woansdei. (Kalinder foar 1902.)
{{Kalinderjier|freed|skrikkel}}, skreaun op de side 1904 jout:
1904 is in skrikkeljier dat begjint mei in freed. (Kalinder foar 1904.)
----
thread_title: Kalinderjier

message: It berjocht kin no brûkt wurde foar skrikkeljieren, troch efter de dei noch skrikkel ta te foegjen. Is dat bêst genôch? Dan wie in nije namme al better. Aliter 20.22, mar 20, 2006 (UTC)
Ik haw de namme feroare fan Gewoanjier nei Kalinderjier. Aliter 02.52, apr 9, 2006 (UTC)
thread_title:  Namme
MediaWiki oerlis:Tog-watchcreations

message: Ik sjoch dat MediaWiki:tog-watchcreations en 
MediaWiki:tog-watchdefault fierders net itselde oerset binne. Wat moatte wy hjir fan meitsje?
Aliter 23.49, mar 28, 2006 (UTC)
thread_title: Ungelikense oersettings
Oerlis:Rixt Weiland

message: Hoe wis binne wy fan 1990? Ik haw it idee dat dit 1989 wêze moat. Aliter 02.12, mar 29, 2006 (UTC)
replies: text: Dêr bin ik 100 prosint wis fan. 
Ik hie ek de earste bewurkings fan dat adres sjoen. <glimpket> Tank foar de ynformaasje. En fansels, fiel jo frij om oare ynformaasje oan de Wikipedy ta te foegjen. Aliter 00.58, 25 aug 2006 (CEST)

text: Neffens har webside (2015): Ik studear oan ‘e pabû yn Den Haach. Drewes (oerlis) 8 sep 2018, 20.10 (CEST)
thread_title:  Bertejier
Berjocht oerlis:Meidogger/Balke

message: Kin brûk wurde foar kompakte ynformaasje op brûkersiden, lykas taalbehearsking.
Foarbyld:
{{Meidogger/Balke
   |#99ff99
   |red|Help!|font-style:bold
   |#9999ff|Doe't ik noch jong wie, folle jonger wie as hjoed, hie ik nea ferlet fan help; alles koe ik o sa goed.|font-style:italic
}}
Jout:
Yn stee fan teksten kinne ek ôfbylden brûkt wurde; it ynstellen fan de êftergrûn hat dan fansels allinnich doel at der romte oerbliuwt.
----
thread_title:  Berjocht
Oerlis:1869

message: By dizze boarne stiet Boekbeskriuwing by Fryske akademy stiet 27 febrewaris as bertedatum.
Haw besocht te sykjen op akte fan ferstjerren, mar Dimter stiet noch net yn GenLias en ek by it GeldersArchief koe ik sa hurd neat fine. Wat is de boarne foar 17 febrewaris?Theun 19.13, apr 6, 2006 (UTC)
replies: text: Ik sjoch ek 27 febrewaris op de measte websiden. Ek by Tresoar. Mar der binne al in pear siden dêr't stiet dat er op 17 febrewaris in stik fan syn wurdboek printe litten hie en doe ferstoar. Faaks hat immen lêzen dat dat allegear op 17 febrewaris wie? Mysha
thread_title: Bertedatum Halbertsma, 17 as 27 febrewaris.